ซูชิที่นี่จะทำสดๆ  รสชาติพังมากๆ เหมือนซูชิชิ้นละห้าบาท ตามตลาดทั่วๆ ไป ข้าวเยอะมากๆๆๆ จนกลบรสชาติเนื้อบนข้าว แถมบางชิ้นมีข้าวแอบแข็งๆ เหมือนไม่สุกอีกด้วย ผิดหวังอย่างแรง คิดว่าจะเป็นไฮไลท์ของที่นี่ 

เนื้อวัว กับ เบคอนที่สั่งมา จะมาเป็นแบบสไลด์บางๆ (ชอบตรงนี้) ไม่มีรสชาติอะไร ไม่ได้หมัก ไม่ได้อะไรทั้งสิ้น เบคอน จริงๆ อย่าเรียกเบคอนดีกว่า เรียกว่าหมูสามชั้นสไลด์ธรรมดาๆ จะดีกว่า อันนี้ก็ผิดหวัง

ผักที่นี่ดีนะ สด กรอบ 

น้ำซุปแย่ เหมือนน้ำธรรมดา ใส่หัวไชเท้า

น้ำจิ้มสุกี้อร่อย ผมชอบ มีพริกกับกนะเทียมให้ด้วย เข้ากันดี

หมูเด้งkokoro เป็นอีกเมนูทีาพอไปวัดไปวาได้เหมือนกัน แต่ก็ไม่ถึงกับอร่อย ยังเฉยๆ

เต้าหู้ที่นี่ดี เนื้อแน่น ต้มนานๆ แล้วไม่ยุ่ย ไม่รู้ว่าผสมแป้งรึเปล่า

ไก่ทอดที่นี่จะมีสองแบบ ถ้าจำไม่ผิดจะเป็นคาราเกะกับไก่ทอดซอสหวาน อยากบอกว่าสองจานนี้พอไปวัดไปวาได้ที่สุด ไก่ทอดซอสหวานหนังกรอบมากๆ ส่วนไก่คาราเกะก็ทั่วๆ ไป สองจานนี้ก็ทำสด เสิร์ฟร้อนๆ เหมือนกัน

ข้าวผัดกระเทียมก็เฉยๆ รสชาติเนยนำมาเลย ไม่ค่อยรู้สึกว่าเป็นกระเทียมเท่าไหร่

ยำสาหร่ายผมคิดว่าอร่อยเลย ชอบมาก รสชานิจัดจ้าน

เห็ดเข็มทองผัดเนย ก็พอใช้ได้ ไม่ถึงกับอร่อย

ของหวานที่นี้เป็นไอศกรีม (น่าจะเนสเล่ท์ สังเกตจากตู้แช่)

การบริการก็โอเคครับ วันนั้นไปมีเจ้าของร้านคอยเสิร์ฟน้ำให้ด้วย

ไม่รู้ว่าเมื่อก่อนนี้เป็นยังไงนะครับ อยากให้ปรับปรุงมาตรฐานครับ โดยรวมถือว่าแย่มาก ตอนแรกตั้งใจชวนเพื่อนมากินแต่เพื่อนติดธุระเลยโชคดีไป ต่อไปนี้คงไม่กล้าชวนใครมากิน